Diari Oficial de la Generalitat Valenciana


Sumari del DOGV 8589, del 11-07-2019 (2019/6996)

Notificació de la sentència dictada en el procediment de guarda i custòdia número 1456/2015.
--------------------------------------------------------------------------------------------

### Dades del document

Número de DOGV
:   8589

Data del DOGV
:   11-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6996


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el procediment de guarda i custòdia número 1456/2015. [2019/6996]  
Enrique Ferri Borrás, lletrat de l'Administració de justícia del Jutjat de Primera Instància número 4 de Gandia, faig saber que en aquest Jutjat de Primera Instància número 4 de Gandia se segueixen actuacions de guarda, custòdia o aliments de fills menors no matrimonials no consensuats número 1458/2015, seguides a instàncies de Sandra Caballé Tur, representada per la procuradora María Dolores Sirvent Escoda, contra José Gregori Pons; s'ha dictat Sentència número 220/2016, de data 17 de juny de 2016, pel jutge Joaquín Femenía Torres, el tenor literal de la qual és el següent:  
  
«Sentència número 220/2016  
Gandia, 17 de juny de 2016  
Joaquín Femenía Torres, jutge del Jutjat número 4 d'aquesta ciutat i el seu partit, he vist les actuacions seguides amb el número 1458/2015 sobre mesures en relació extramatrimonial, promogudes per la procuradora Dolores Sirvent Escoda, en nom i representació de Sandra Caballé Tur, assistida de la lletrada Demelsa Andrades Martín, contra José Gregori Pons, declarat en rebel·lia, qui ha manifestat el seu consentiment a les mesures instades per la part contrària; tot això amb la intervenció del Ministeri Fiscal en interés dels menors \*\*\* i \*\*\*.  
  
Antecedents de fet  
Primer. Per la part actora es va formular demanda de petició de mesures en relació extramatrimonial, en la qual per mitjà de paràgrafs separats exposava els fets en què fundava la seua pretensió, acompanyant els documents pertinents i feia al·legació dels fonaments de dret que entenia aplicables al cas, finalitzant amb la súplica que, després de la seua legal tramitació, finalitzara amb el dictat de sentència que reconeguera ser procedent la petició practicada.  
Segon. Conferit trasllat a la part demandada de legal forma i al Ministeri Fiscal, aquest últim va contestar a aquesta; no ho va verificar el demandat que va ser declarat en rebel·lia, i es va assenyalar dia per a la celebració de la vista, arribat el qual va comparéixer l'actora de legal forma, consentint el demandat les mesures instades per aquella, tot això amb l'informe favorable del Ministeri Fiscal en relació amb aquestes.  
Tercer. En la tramitació de la present sentència s'han observat les prescripcions legals.  
  
Fonaments de dret  
Primer. Per la part actora es va sol·licitar l'adopció d'una sèrie de mesures per a la regulació de la situació produïda a conseqüència de la ruptura de la relació de parella que va mantindre amb el demandat, mesures reproduïdes en la pètita del seu escrit de demanda i que han sigut consentides pel demandat; el Ministeri Fiscal va emetre informe favorable sobre les mesures en interés dels menors \*\*\* i \*\*\*; mesures que s'aproven a través de la present sentència.  
Segon. Pel que fa a les costes processals no pertoca la seua expressa imposició a cap de les parts.  
Vistos els preceptes legals citats i altres de general i pertinent aplicació.  
  
Dispositiva  
Estime la demanda presentada per la procuradora Dolores Sirvent Escoda, en nom i representació de Sandra Caballé Tur, contra José Gregori Pons, declarat en rebel·lia, qui va manifestar el seu consentiment a les mesures instades per aquella; tot això amb la intervenció del Ministeri Fiscal en interés dels menors \*\*\* i \*\*\*, i acorde adoptar les mesures instades per l'actora en la pètita del seu escrit de demanda, el testimoniatge de la qual s'unirà a la present sentència.  
No pertoca l'expressa imposició de costes processals.  
Notifiqueu a les parts, i informeu-los que contra aquesta sentència es pot interposar recurs d'apel·lació.  
Aquesta és la meua sentència, definitivament jutjant en primera instància, que pronuncie, mane i signe.»  
  
Publicació. Llegida i publicada va ser l'anterior sentència pel jutge Joaquín Femenía Torres, mentre celebrava audiència pública el dia de la data. Done fe.  
I atés que aquest demandat, José Gregori Pons, es troba en parador ignorat, s'expedeix el present edicte a fi que li servisca de notificació de forma deguda.  
  
Gandia, 16 de novembre de 2018.- El lletrat de l'Administració de justícia: Enrique Ferri Borrás.